stanford-oval/wikipedia huggingface dataset:
Pohjankorvajäkälä

| Pohjankorvajäkälä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Peltigerales
Heimo::  Nephromataceae
Suku::  Munuaisjäkälät Nephroma
Laji::  arcticum
Kaksiosainen nimi
 Nephroma arcticum  (L.) Torss. 
Synonyymit
 Opisteria arctica 
Katso myös
   Pohjankorvajäkälä Wikispeciesissä   Pohjankorvajäkälä Commonsissa 
Infobox OKNimi-testi OK: 
Pohjankorvajäkälä (Nephroma arcticum, syn. Opisteria arctica) on munuaisjäkälien sukuun kuuluva jäkälälaji. Sen yläpinta on kellanvihreä, sinivihreä tai heleänvihreä ja usein kiiltävä. Alapinta on himmeä ja reunoilta vaalea. Liuskat ovat enintään 2–5 senttimetriä leveitä. Toisiinsa sulautuneet jäkälät voivat muodostaa jopa neliömetrin laajuisia. Kotelomaljat ovat yleisiä. Jäkälä kasvaa kangasmetsien sammalikoissa ja tunturikankailla. Etelä-Suomessa se kasvaa yleensä varjoisten kalliojyrkänteiden sammalikoissa. Jäkälä on Etelä-Suomessa harvinainen, mutta Lapissa se on runsas. Laji on luokiteltu Suomessa elinvoimaiseksi.
Pohjankorvajäkälän jäkäläaineena eli sekundaarisena aineenvaihduntatuotteena esiintyy zeoriinia (C30H52O2), nefroarktiinia (C20H20O7), fenarktiinia (C21H20O9), metyyligyroforaattia (C25H22O10) ja usniinihappoa (C18H16O7).
Aiheesta muualla

Laji.fi: Pohjankorvajäkälä (Nephroma arcticum)
Luopioisten kasvisto: Pohjankorvajäkälä (Nephroma arcticum)
UniProt: Taxonomy - Nephroma arcticum (englanniksi)
Global Biodiversity Information Facility (GBIF): Nephroma arcticum (englanniksi)
Luomus: Pohjankorvajäkälä Nephroma arcticum (englanniksi) (pdf)
Consortium of Lichen Herbaria: Nephroma arcticum (englanniksi)
Fungi of Great Britain and Ireland: Nephroma arcticum (englanniksi)
PheroBase: Semiochemicals of Nephroma articum, the Arctic kidney lichen (englanniksi)
Phaswane Mpe

Phaswane Mpe (s. 10. syyskuuta 1970 – k. 12. joulukuuta 2004) oli eteläafrikkalainen kirjailija.
Mpen ensimmäinen romaani Welcome to Our Hillbrow (2001) kuvasi eteläafrikkalaisten elämää apartheidin kaatumisen jälkeen sekä nykyajan ongelmia, kuten köyhyyttä, työttömyyttä ja AIDS:ia. Hän julkaisi lisäksi useita runoja ja novelleja.
Mpe kasvoi lähellä Polokwanea. Hän aloitti kirjallisuusharrastuksen kouluaikoinaan. Hän opiskeli afrikkalaista kirjallisuutta sekä englannin kieltä Witwatersrandin yliopistossa ja suoritti diplomin myös Oxford Brookes Universityssä.
Salainen maailma

| Salainen maailma Pyhimys |
| --- | --- | --- |

Studioalbumin tiedot
 Julkaistu: 26. syyskuuta 2007
 Formaatti: CD, LP
 Tuottaja(t): Steen1 (vastaava)
 Tyylilaji: rap
 Kesto: 59.51
 Levy-yhtiö: Monsp Records
Listasijoitukset
  39.
Pyhimyksen muut julkaisut
| Clipshow 2003–2004 2006 | Salainen maailma 2007 | Tulva 2008 |
Salainen maailma on rap-artisti Pyhimyksen seitsemäs albumi, joka julkaistiin 26. syyskuuta 2007. Levy oli viikon ajan Suomen virallisen listan sijalla 39.
Albumin kansikuvan on toteuttanut Heikki Kuula.
Kappaleet

Talvipuutarha
Sävellys: Ruckit Entertainment
Rumpujen ohjelmointi, intro: Mats Takila, Steen1
Huilu: Valtteri Nevalainen
Basso: Mats Takila
Pituus: 6:06
Silivatiseilaa
Sävellys: Bleakk
Rumpujen ohjelmointi: Bleakk, Steen1
Varis sample: Pyhimys
Trumpetti: Janne Toivonen
Pituus: 4:08
Kurjuutta kummempaa
Sävellys: Bleakk
Haitari: Mats Takila
Pituus: 3:28
Liskojen yö
Sample: Roitzu
Sävellys: Roitzu
Rumpujen ohjelmointi: Roitzu
Outro: Mats Takila, Liukas Niklas
Pituus: 3:21
6:05
Mukana: Heikki Kuula
Rumpujen ohjelmointi ja sample: Ruckit Entertainment
Bassolinja: Mats Takila
Perkussiot: Mats Takila
Lehmänkello: Pyhimys
Pituus: 3:32
Mä en r****** sua
Alkuperäinen sävellys: Lavis
Jousien sävellys: Liukas Niklas
Rumpujen ohjelmointi: Steen1, Mats Takila
Pituus: 2:57
Tähti
Sävellys: Bleakk
Kertosäe: Ulpu
Huuliharppu: Ville Kalliosta
Pituus: 4:22
Prinsessa
Sample: Pyhimys
Kaikki soittimet: Mats Takila
Kertosäe: Pyhimys, Jada
Pituus: 3:22
Herätä mut maanantaina
Rumpujen ohjelmointi ja sample: Ruckit Entertainment
Huilujen ohjelmointi: Mats Takila, Steen1
Kitara: Mats Takila
Pituus: 3:26
Intialainen enneuni
Sävellys, kaikki soittimet ja sample: Ruckit Entertainment
Bassolinja: Mats Takila
Kertosäe: Ulpu
Pituus: 4:28
Mikko Maltsusta
Koko tuotanto: Ruckit Entertainment
Pituus: 3:31
Suhteettomuusteoria
Koko tuotanto: Ruckit Entertainment
Pituus: 3:54
Pidä paussi mun puolesta
Mukana: Asa
Sävellys, basso, sample ja rummut: Ruckit Entertainment
Kitara, rhodesit ja perkussiot: Mats Takila
Pituus: 4:41
Angervotien ajattelija
Sample: Pyhimys, Mikko Heltimoinen, Samuli Sepponen
Sähköpianot: Mats Takila
Komppi ja bassolinja: Steen1
Pituus: 3:45
Salainen maailma
Mukana: Steen1, Mats Takila, Nelly J, Pelle H ja Åke B
Peruskitara: Pitkävirta
Nauhoitus: Jukka Puurula, Pyhimys
Kitara ja piano: Mats Takila
Outro: Steen1
Pituus: 4:59
Arvostelut

Desibeli.net:
Redrum-187:
Soundi:
Aiheesta muualla

Albumin arvostelu Tuoreet Platat-sivustolla (lukuoikeus vain kutsulla)
Pyhimys
| --- | --- |
Studioalbumit:   Poikkeustapaus  Rajatapaus  Ongelmatapaus  Salainen maailma  Tulva  Medium  Paranoid  Pettymys  Tapa poika  Mikko 
Kokoelmat:  Pyhimysteeri? The Pink Album
EP:t:   Ai tähän väliin?  Mies & Tunteet EP 
Kokoelmat:   Clipshow 2003–2004  Vieras 
Muuta:  Diskografia
Plaisir

| Plaisir |
| --- | --- |
 Kunnantalo
 vaakuna
 Plaisir
 Koordinaatit: 48°49′06″N, 1°56′50″E 
Valtio:  Ranska
Alue:  Île-de-France
Departementti:  Yvelines
Arrondissementti:  Versailles
Pinta-ala:  
 – Kokonaispinta-ala:  18,7 km²
Väkiluku (2016):  31 680 
 – Väestötiheys:  1 695 as./km²
Kunnan numero:  78490
 
 Kunnan kotisivut 
Infobox OKVirheellinen NIMI-arvo: 
Plaisir on kunta Ranskassa Yvelinesin departementissa Île-de-Francen alueella. Se sijaitsee noin 37 km Pariisista länteen.
Nähtävyyksiä

Kunnan keskustassa oleva linna Château de Plaisir on peräisin 1600-luvulta. Linnan rakennuttaneen Le Tellierin suvun omistuksessa linna oli noin sadan vuoden ajan. Tämän jälkeen linnan omistus on vaihtunut useasti. Kaupunki osti linnan vuonna 1976 ja se kunnostettiin. Linna on nykyisin julkinen paikka, johon kaikilla on vapaa pääsy. Siellä sijaitsee kunnan kulttuuri- ja vapaa-ajantiloja. Linnan tiloissa oleva Robert Manuel -teatteri on nimetty Comédie-Françaisen kunniajäsenen Robert Manuelin mukaan. Myös linnan puisto kunnostettiin ja sen alkuperäinen muoto palautettiin. Puiston, linnan ja alueen muiden rakennusten muodostama kompleksi listattiin Ranskan historiallisten monumenttien luetteloon vuonna 1961.
Linnan vieressä oleva Saint-Pierren kirkko on peräisin noin vuonna 1260. Tyyliltään se oli tuolloin goottilainen. Kirkkoa on muutettu ja rakennettu uudestaan 1700-luvulta lähtien. 1980-luvulla kirkon holvit uhkasivat romahtaa ja niitä tuettiin. Vuoden 2010 alussa aloitettiin kirkon mittavat peruskorjaustyöt. Vuonna 2013 pidettiin kunnostetun kirkon avajaiset.
Château de Plaisir
Saint-Pierren kirkko
Talous

Kunnassa toimii noin 1 300 yritystä, kuten JCDecaux, Safran, Lenôtre sekä Ikean Ranskan pääkonttori.
Aiheesta muualla

Kuvia tai muita tiedostoja aiheesta Plaisir Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Phelim O’Neill

Felim O'Neill of Kinard (myös Phelim MacShane O'Neill, iiriksi Féilim Ó Néill; k. elokuussa 1653) oli irlantilainen aatelinen, joka johti Irlannin vuoden 1641 kapinaa.
O’Neill oli syntynyt noin vuonna 1604. Hänet valittiin vuonna 1641 Irlannin parlamenttiin, jossa hän esiintyi kuningas Kaarle I:n tukijana. O’Neill käynnisti Englannin valtaa vastaan tähdätyn kapinan valtaamalla 22. lokakuuta 1641 Ulsterissa sijainneen strategisesti tärkeän Charlemontin linnan. Hän väitti saaneensa operaatioon valtuutukseen kuninkaalta. Kapinaan osallistuneet O’Neillin alaiset katoliset sotilaat syyllistyivät seuraavina kuukausina Ulsterin protestanttisten uudisasukkaiden surmaamiseen. O’Neill yritti jatkaa Ulsterin valtaamista ja saartoi joukkoineen usean kuukauden ajan Droghedan kaupunkia, kunnes joutui lopulta perääntymään huhtikuussa 1642. Tämän ja muiden takaiskujen jälkeen hän luovutti kapinallisten ylipäällikkyyden sukulaiselleen ja kilpailijalleen Owen Roe O’Neillille. Phelim O’Neill oli Irlannin katolisen konfederaation jäsen yksitoistavuotisen sodan aikana, jossa hän taisteli Owen Roe O’Neillin johtamana.
Owen Roe O’Neillin kuoltua vuonna 1649 Phelim yritti huonolla menestyksellä saada takaisin itselleen konfederaation armeijan johdon. Hän jäi vangiksi 1652 Oliver Cromwellin valloitettua Irlannin ja hänet teloitettiin seuraavana vuonna.
Käännös suomeksi
Sara Maria Forsberg

| Sara Forsberg |
| --- | --- |

Henkilötiedot
Syntynyt: 2. toukokuuta 1994 (ikä 30) Pietarsaari, Suomi
Ammatti:  viihdetaiteilija, muusikko
Muusikko
Taiteilijanimi:  Saara
Laulukielet:  englanti
Aktiivisena:  2014–
Tyylilajit:  pop, elektroninen pop
Levy-yhtiöt:  Universal Music Group
Aiheesta muualla
Kotisivut
  [ Muokkaa Wikidatassa ] [ ohje ]  
Sara Maria Forsberg (s. 2. toukokuuta 1994 Pietarsaari) on suomalainen tubettaja, laulaja ja lauluntekijä, joka myös esiintyy television viihdeohjelmissa. Forsbergin nimimerkki sosiaalisessa mediassa on ollut musiikkiuran alettua SAARA ja sitä ennen Smoukahontas. Hän tuli tunnetuksi alkuvuonna 2014 julkaisemastaan YouTube-videosta, jossa hän jäljittelee sitä, miltä eri kielet kuulostavat niitä taitamattoman korvaan. Tammikuussa 2020 hänen YouTube-kanavallaan oli 1,22 miljoonaa tilaajaa ja videoillaan lähes 150 miljoonaa katselukertaa.
Ura > Musiikkiura

Sara Forsberg  julkaisee musiikkia taiteilijanimellä Saara (tyyliteltynä SAARA).
Heinäkuussa 2014 Forsberg solmi useita levyjä koskevan levytyssopimuksen Capitol Recordsin kanssa.  Hänen ensimmäinen singlensä ”Ur Cool” julkaistiin 21. huhtikuuta 2015. Ensimmäisen festivaaliesiintymisensä Forsberg teki Provinssi Tubemiitti -tapahtumassa 27. kesäkuuta 2015. Keväällä 2016 Forsberg jätti Capitol Recordsin ja kertoi keskittyvänsä tekemään omanlaistaan musiikkia. Kesällä 2015 Aasian matkansa aikana Forsberg teki yhdessä Tay Jasperin kanssa singlen "Whatcha Waiting on", joka on julkaistu Youtubessa.
Huhtikuussa 2016 Forsberg solmi uuden levytyssopimuksen Universal Music Groupin kanssa. 27. toukokuuta Forsbergilta ilmestyi "Hello I'm Saara" -niminen EP, jolla on kolme kappaletta. EP:ltä julkaistiin ”The Urge” -niminen single. Helmikuussa 2017 hän julkaisi singlen "Permission to Love" ja maaliskuussa 2017 singlen "Superpowers". Se on hänen ensimmäinen kansainvälinen julkaisunsa, ja sitä ovat olleet tekemässä Teemu Brunila ja Hank Solo. Lokakuussa 2017 Forbergilta ilmestyi single ”All The Love ft. Jillionaire”. Myös ”All The Love” on Brunilan, Solon ja Forsbergin yhdessä kirjoittama. Jillionaire osallistui myös kappaleen tuotantoon Hank Solon rinnalla.
2. toukokuuta 2018 24 vuotta täyttänyt Sara Forsberg julkaisi toisen EP:nsä "SAARA – Almost Acoustic EP". Levy käsittää neljä uutta kappaletta ja yhden remixin. Lisäksi syntymäpäivää juhlistettiin YouTube-livekonsertilla. Forsberg kertoo kirjoittaneensa kappaleet itse viimeisen parin vuoden aikana biisintekijäystäviensä kanssa, ja ne kaikki kertovat hänen nykyisen parisuhteensa eri vaiheista.
Sara Forsberg kirjoittaa kappaleita myös toisille artisteille. Forsberg on säveltänyt muun muassa electropop-kappaleen You Think Girls’ Generation -nimiselle korealaisyhtyeelle. Kappale oli yhtyeen viidennen albumin Lion Heart (2015) toinen singlejulkaisu. "You Think" käväisi syyskuussa 2015 Billboardin elektronisten kappaleiden listalla sijalla 3.
Forsberg on esiintynyt myös muiden artistien julkaisuissa, kuten keväällä 2015 ilmestyneellä Kasmirin kesäkumikappaleella ”Vauvoja” ja kesällä 2017 julkaistulla Thrdl!fe:n Can't Buy Love -kappaleella. 24. elokuuta 2018 Forsbergilta julkaistiin uusi single ”Sangria”.
Ura > TV- ja elokuvaesiintymiset

Maaliskuussa 2014 Forsberg sai kutsun vieraaksi yhdysvaltalaisen Ellen DeGeneresin talk show’hun. Vierailusta tehtiin myös Sara Goes LA -sarja, jota esitettiin MTV Katsomossa ja myöhemmin YouTubessa.
Toukokuussa 2014 Forsberg muutti Los Angelesiin, jossa hän työskenteli YouTube-pohjaisen mediakanavan sisällön tuottajana ja esiintyjänä. Työsopimus oli kaksivuotinen. Kesällä 2014 Forsberg alkoi juontaa talk show’ta nimeltä West Toast TV.
Sara Forsbergillä oli rooli Renny Harlinin ohjaamassa Skiptrace-elokuvassa (2016), joka kuvattiin Kiinassa syksyllä 2014.
Vuonna 2015 Forsberg loi Star Wars -avaruusolioille muutaman repliikin kielen Star Wars: The Force Awakens -elokuvaan.  Forsberg loi alien-kielen myös vuonna 2016 ensi-iltansa saaneeseen Star Trek Beyond -elokuvaan. Hän myös ääninäyttelee elokuvassa. Forsberg on myös lainannut äänensä Maija Mehiläiselle animaatioelokuvaan, jonka ensi-ilta oli Suomessa lokakuussa 2015.
Vuonna 2016 Sara Forsbergin ilmoitettiin alkavan juontaa lasten kisailu- ja peliohjelmaa Remotely Funny Britannian suosituimmalla lasten televisiokanavalla CBBC.
2016 Forsberg toimi myös tuomarina Talent Suomi TV-ohjelmassa. Vuonna 2017 hän esiintyi Nelosen TV-sarjoissa Kaikki vastaan 1 ja Myytinräjäyttäjät. Vuonna 2018 Sara esiintyi Pallon ympäri -kilpailuohjelmassa yhdessä Mikko Kuustosen ja Jussi Vatasen kanssa. Forsberg jatkaa jälleen syksyllä 2018 Kaikki vastaan 1 TV-sarjan temppumestarina. Forsberg on työskennellyt helmikuusta 2021 radioasema HitMixin iltapäiväohjelman juontajana yhdessä Oku Luukkaisen kanssa.
Ura > Tunnustukset ja muu julkinen toiminta

18. maaliskuuta 2014 Forsberg sai tunnustuksena työstään Pietarsaaren kaupungin avaimen. Forsberg palkittiin Some-Femma-palkinnolla vuoden 2015 Femmagaalassa. Syksyllä 2015 markkinoille tuli Forsbergin vaatemallisto. Hän on mukana Big Brother Vip -kaudella.
Yksityiselämä

Forsberg on kotoisin Pietarsaaresta, mutta hän asui jo lapsena seitsemänhenkisen baptistiperheensä kanssa muutaman vuoden myös ulkomailla. Hän kävi päiväkodissa USA:ssa ja ensimmäisen luokan koulua Englannissa. Vuonna 2014 Forsberg muutti töiden takia Los Angelesiin. Toukokuussa 2018 Forsberg kertoi Youtube-videollaan muuttaneensa takaisin Suomeen eroten samalla yhdysvaltalaisesta miesystävästään.
Forsberg tulee musikaalisesta perheestä ja soitti 6-vuotiaasta teini-ikään asti selloa, jonka jälkeen hän alkoi laulaa. Forsberg on kertonut itse olleensa koulussa koulukiusattu. Hänen nuorempi siskonsa Vera Forsberg osallistui 2016 The Voice of Finlandin viidennelle kaudelle Redraman tiimissä.
Forsbergin isä on Ruotsissa syntynyt suomalainen ja äiti suomalainen. Hänen kotonaan on puhuttu suomea. Forsbergin isoisä on HalpaHallin perustaja kauppaneuvos Esko Ylinen. Koulutukseltaan Forsberg on ylioppilas ja ravintolakokki. Hän asuu Punavuoressa Helsingissä.
Forsberg kertoi julkisesti lokakuussa 2023 että hän on intersukupuolinen ja että hänellä on diagnosoitu Swyerin oireyhtymä. Hänellä ei ole munasarjoja, eikä näin ollen voi saada lasta.
Forsberg on 183,5 cm pitkä. Hän uskoo pituutensa johtuvan Swyerin oireyhtymästä tai sen hoidosta.
Diskografia > EP:t > Hello I'm Saara (Universal Music 2016)

Kappaleet:
California
The Urge
Honey
Diskografia > EP:t > Almost Acoustic EP (Universal Music 2018)

Kappaleet:
Temple
I Do
Sever
Blood feat. Kirko Bangz
Temple (with RZY)
Diskografia > Singlet

Ur Cool (2015)
I Do (2016)
Whatcha Waitin On (2015, TJ:n kanssa)
The Urge (2016)
California (2016)
Honey (2016, mukana Rich The Kid)
Permission to Love (2017)
Superpowers (2017)
All The Love (2017, mukana Jillionaire)
Sangria (2018)
Aiheesta muualla

Forsbergin Youtube-kanava
Forsbergin Spotify-kanava
Forsbergin Facebook-sivu
Forsbergin Instagram-tili
Savage Island

Savage Island tarkoittaa seuraavia asioita:
Savage Island, saari Alaskassa
Savage Island, saari Vermontissa
Savage Island, saari Washingtonin osavaltiossa
Paluu helvetistä (Savage Island), elokuva vuodelta 1985
Savage Island, Savagen albumi vuodelta 2008.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Savage Island”, voi hakea sivunnimihaulla, laajalla sivunnimihaulla tai tekstihaulla.
Shine My Shoes

| ”Shine My Shoes” Robbie Williams |
| --- | --- | --- |

Singlen tiedot
 Albumilta: Swings Both Ways
 Julkaistu: 24. maaliskuuta 2014
 Tuottaja(t): Guy Chambers
 Tyylilaji: Swing, pop
 Kesto: 03.23
 Levy-yhtiö: Island Records, Universal Music Group
Robbie Williamsin muut singlet
| ”Dream a Little Dream” 2013 | ”Shine My Shoes” 2014 | ”Party Like a Russian” 2016 |
Shine My Shoes on brittiläisartisti Robbie Williamsin kappale, joka julkaistiin hänen kymmenennen, vuonna 2013 ilmestyneen Swings Both Ways -studioalbumin kolmantena singlenä. Single julkaistiin 24. maaliskuuta 2014. Kappaleen sanoittivat Robbie Williams, Guy Chambers, sekä Chris Heath. Singlen vinyyliversio tuli saataville Williamsin kotisivujen kautta kaksi kuukautta ennen virallista singlejulkaisua.
Kappaleeseen liittyvä, sanoituksista koostuva musiikkivideo ladattiin YouTubeen 26. syyskuuta 2013.
Kappalelista

Vinyylisingle (Tammikuu 2014)
1. "Shine My Shoes" - 3:21
2. "You Got Old (Feat. Jonny Wilkes)" - 3:45
Käännös suomeksi
Shine Group

Shine Group oli brittiläinen mediayhtiö, joka on tuottanut muun muassa ohjelmat MasterChef ja The Biggest Loser. Yhtiön Suomen tytäryhtiön nimi oli Shine Finland, aiemmalta nimeltään Metronome Film & Television. Tammikuussa 2015 Shine Group yhdistyi Endemolin ja Core Median kanssa Endemol Shine Groupiksi.
Shine Finlandin toimitusjohtaja oli Tarja Pääkkönen
Aiheesta muualla

Shine Finlandin verkkosivu
Polikarpov R-Z

| Polikarpov R-Z |
| --- | --- |

Tyyppi:  tiedustelukone
Alkuperämaa:   Neuvostoliitto
Valmistaja:  Polikarpov
Suunnittelija:  Nikolai Polikarpov
Ensilento:  tammikuu 1935
Esitelty:  1935
Pääkäyttäjät:  Neuvostoliiton ilmavoimat
Valmistusmäärä:  1 031 kpl 
Kehitetty mallista:  Polikarpov R-5
Polikarpov R-Z on neuvostoliittolaisen Polikarpovin valmistama kevyt, kaksitasoinen ja yksimoottorinen lentokone, jota käytettiin tiedustelu- ja pommitustehtävissä. Se oli kehitetty Polikarpov R-5 -mallin pohjalta. Konetyyppiä käytettiin Espanjan sisällissodassa, talvisodassa ja Halhin-Golin taisteluissa.
Tekniset tiedot

Lähde: [lähde? ]
Yleiset ominaisuudet
Miehistö: 1–2
Pituus: &&&&&&&&&&&&&&09.07200009,72 m
Kärkiväli: &&&&&&&&&&&&&015.045000015,45 m
Korkeus: &&&&&&&&&&&&&&03.06000003,6 m
Siipipinta-ala: &&&&&&&&&&&&&042.050000042,5 m²
Tyhjäpaino: &&&&&&&&&&&02007.&&&&002 007 kg
Lentopaino: &&&&&&&&&&&03150.&&&&003 150 kg
Voimalaite: &&&&&&&&&&&&&&01.&&&&001 × Mikulin AM-34 V12-moottori; &&&&&&&&&&&&0611.&&&&00611 kW (&&&&&&&&&&&&0819.&&&&00819 hv)
Suoritusarvot
Suurin nopeus: &&&&&&&&&&&&0316.&&&&00316 km/h
Aseistus
1 × kiinteä eteenpäin ampuva 7,62 mm konekivääri
1 × liikuteltavissa oleva 7,62 mm konekivääri takana
enintään 400 kg pommeja
Aiheesta muualla

Kuvia tai muita tiedostoja aiheesta Polikarpov R-Z Wikimedia Commonsissa
Show and Tell (Live in Hamburg)

| Show and Tell The Birthday Massacre |
| --- | --- | --- |

Livealbumin tiedot
 Äänitetty : Hampuri, Saksa
 Julkaistu: 5. toukokuuta 2009
 Kesto: 63.24
 Levy-yhtiö: Metropolis Records
The Birthday Massacren muut julkaisut
| Looking Glass EP 2008 | Show and Tell 2009 | Pins and Needles 2010 |
Show and Tell on kanadalaisen The Birthday Massacre -yhtyeen ensimmäinen livelevy. Se äänitettiin Hampurissa, Saksassa syksyllä 2007, ja levy julkaistiin keväällä 2009. Yhtyeen konsertti julkaistiin myös samannimisenä DVD:nä myöhemmin vuonna 2009.
Kappaleet

Before Dark – 1.26 (Intro)
Video Kid – 4.28
Lovers End – 4.20
Goodnight – 4.21
Falling Down – 4.14
Violet – 3.39
Red Stars – 3.50
Looking Glass – 4.23
Remember Me – 4.05
Unfamiliar – 3.26
Walking with Strangers – 3.53
Weekend – 3.54
Horror Show – 4.07
Kill the Lights – 4.36
Blue – 4.31
Happy Birthday – 4.13
Kokoonpano

Chibi – laulu
Rainbow – kitara, laulu
Michael Falcore – kitara
Owen – kosketinsoitin
O.E. – basso, laulu
Rhim – rummut
Pianosonaatti nro 2 (Chopin)

Pianosonaatti nro 2 b-mollissa on vuonna 1839 valmistunut Frederic Chopinin pianolle säveltämä sävellys. Sen tunnetuin osa on kolmas osa, surumarssi (ransk. Marche funèbre), jonka Chopin oli säveltänyt jo 1837.
Surumarssiin sisältyy Lento-väliosa Des-duurissa. Surumarssi itse on b-mollissa. Itse surumarssiksi on usein mielletty vain marssimaiset alku- ja loppuosat. Se soitettiin myös Chopinin hautajaisissa, Père-Lachaisen hautausmaalla, 1849 Pariisissa.
Henry Wood on tehnyt kaksi orkesterisovitusta surumarssista. Yksi on soitettu Proms-festivaaleilla neljissä tilaisuuksissa vuosien 1895–1904 välillä. Ensimmäisenä yönä vuoden 1907 Promseilla, 17. elokuuta 1907, Wood saatti uuden version, jonka oli kirjoittanut, kaksi päivää ennen kuolemaansa kuuluisalle viulistille, Joseph Joachimille. Vuonna 1933 Edward Elgar transponoi sen d-molliin ja sovitti sen kokonaiselle orkesterille; Sen ensimmäinen esitys oli hänen ensimmäisessä muistokonsertissansa seuraavana vuonna. Kapellimestari Leopold Stokowski sovitti sen myös laajalle orkesterille; Tämän version äänitti ensimmäistä kertaa Matthias Bamert.
Tunteikas surumarssi on tullut tunnetuksi populaarikulttuurissa. Sitä käytettiin John F. Kennedyn, Winston Churchillin ja Margaret Thatcherin hautajaisissa ja Neuvostoliiton johtajien hautajaisissa, muun muassa Leonid Brežnevin.
Käännös suomeksi
Salomon Hirvinen

| Salomon Hirvinen> Henkilötiedot |
| --- | --- |
Syntynyt: 31. heinäkuuta 1834 Ylihärmä
Kuollut: 2. huhtikuuta 1903 (68 vuotta) Vöyri
Kansalaisuus:  Suomen suuriruhtinaskunta
Vanhemmat:   Salomon Hirvelä  Liisa Kurki 
Puoliso:   Matilda Karolina Fransman (1865) 
Lapset:   Väinö Vindician Hirvinen 
Ura
Uskontokunta:  Luterilaisuus
Kirkollinen arvonimi:  Rovasti (1885)
Salomon Hirvinen (31. heinäkuuta 1834 Ylihärmä – 2. huhtikuuta 1903 Vöyri) oli suomalainen pappi ja valtiopäivämies. Hirvisellä on kuvattu olevan hyvä lauluääni sekä hyvä saarnamies. Hirvinen tunnustautui raittiuden tiukaksi vaalijaksi.